Σον Κιλπάτρικ

Ο **Σον Ρέντελ Κιλπάτρικ** (Νέα Υόρκη, 6 Ιανουαρίου 1990) είναι Αμερικανός πρώην επαγγελματίας καλαθοσφαιριστής. Αγωνιζόταν ως σούτινγκ γκαρντ. Στο NBA αγωνίστηκε με 6 ομάδες και είχε μέσο όρο 10,3 πόντους ανά αγώνα. Κορυφαία του σεζόν η 2016-2017 όπου αγωνίστηκε σε 70 παιχνίδια της κανονικής περιόδου με τους Μπρούκλιν Νετς, έχοντας μέσο όρο 13,1 πόντους, 4 ριμπάουντ και 2,2 ασίστ σε 25 λεπτά συμμετοχής. Τη σεζόν 2017-2018 υπήρξε συμπαίκτης του Γιάννη Αντετοκούνμπο, ενώ τη σεζόν 2018-2019, βρέθηκε στον Παναθηναϊκό κατακτώντας Πρωτάθλημα και Κύπελλο Ελλάδας.

## Επαγγελματική Σταδιοδρομία

### [[2014]]-[[2015]]

Το 2014 ο Κιλπάτρικ εντάχθηκε στους Φιλαδέλφεια 76ερς για το Summer NBA Summer League 2014. Στις 20 Οκτωβρίου 2014 υπέγραψε με τους Γκόλντεν Στέιτ Ουόριορς. Στις 3 Νοεμβρίου, αποκτήθηκε από τους Σάντα Κρουζ Ουόριορς ως affiliate player των Γκόλντεν Στέιτ Ουόριορς. Στις 21 Ιανουαρίου 2015 μεταφέρθηκε στους Ντέλαγουερ 87ερς ως ανταλλαγή με τον Ρόναλντ Ρόμπερτς.

### [[Μινεσότα Τίμπεργουλβς]]
Στις 19 Μαρτίου 2015 ο Κιλπάτρικ υπέγραψε 10ημερο συμβόλαιο με τους Μινεσότα Τίμπεργουλβς. Με τους Μινεσότα Τίμπεργουλβς αγωνίστηκε σε 4 αγώνες και είχε κατα μέσο όρο 5,5 πόντους και 1,5 ριμπάουντ ανά παιχνίδι.

### [[Ντένβερ Νάγκετς]]

Στις 12 Ιανουαρίου 2016 ο Κιλπάτρικ υπέγραψε συμβόλαιο διάρκειας 10 ημερών με τους Ντένβερ Νάγκετς το οποίο ανανεώθηκε στις 23 Ιανουαρίου για ακόμη 10 ημέρες. Δύο ημέρες αργότερα, είχε το καλύτερο παιχνίδι του σημειώνοντας 11 πόντους και 3 ριμπάουντ απέναντι στους Ατλάντα Χοκς.

### [[Μπρούκλιν Νετς]]

Στις 28 Φεβρουαρίου 2016 ο Κιλπάτρικ υπέγραψε συμβόλαιο διάρκειας 10 ημερών με τους Μπρούκλιν Νετς. Στις 5 Μαρτίου, σημείωσε 19 πόντους απέναντι στους Μινεσότα Τίμπεργουλβς. Στις 19 Μαρτίου υπέγραψε πολυετές συμβόλαιο με τους Μπρούκλιν Νετς. Τρεις μέρες αργότερα, σημείωσε 25 πόντους στο ματς απέναντι στους Σάρλοτ Χόρνετς. Στις 10 Απριλίου έκανε ρεκόρ πόντων, με 26 πόντους απέναντι στους Ιντιάνα Πέισερς. Στις 29 Νοεμβρίου σημείωσε 38 πόντους σε μια νίκη με σκορ 127-122 επί των Λος Άντζελες Κλίπερς. Είχε επίσης 14 ριμπάουντ στο παιχνίδι. Με την ομάδα του Μπρούκλιν σε 109 παιχνίδια είχε 13,3 πόντους και 3,8 ριμπάουντ ανά παιχνίδι.

### [[Μιλγουόκι Μπακς]]

Στις 18 Δεκεμβρίου 2017 ο Κιλπάτρικ υπέγραψε 2-way συμβόλαιο με τους Μιλγουόκι Μπακς. Με την ομάδα των Μπακς σε 23 παιχνίδια είχε 4 πόντους και 2,8 ριμπάουντ ανά παιχνίδι.

### [[Λος Άντζελες Κλίπερς]]

Στις 4 Μαρτίου του 2018 ο Κιλπάτρικ υπέγραψε συμβόλαιο 10 ημερών με τους Λος Άντζελες Κλίπερς το οποίο στις 14 Μαρτίου του 2018 ανανεώθηκε για 10 ακόμη ημέρες.

### [[Σικάγο Μπουλς]]
Στις 26 Μαρτίου 2018 ο Κιλπάτρικ υπέγραψε συμβόλαιο με τους Σικάγο Μπουλς. Στις 12 Ιουλίου 2018 αποχώρησε από τους ταύρους. Με τους Μπουλς σε 9 αγώνες 15,4 πόντους μέσο όρο.

Άξιο αναφοράς είναι ότι ο Κιλπάτρικ την σεζόν 2017-2018 φόρεσε τη φανέλα τεσσάρων ομάδων Μπρούκλιν Νετς, Μιλγουόκι Μπακς, Λος Άντζελες Κλίπερς, Σικάγο Μπουλς. Είχε 52 συμμετοχές με 7,2 πόντους ανά παιχνίδι και 2,8 ριμπάουντ.

### [[Παναθηναϊκός (καλαθοσφαίριση ανδρών)|Παναθηναϊκός]]
Στις 9 Ιανουαρίου του 2019 ανακοινώθηκε η απόκτησή του από τον Παναθηναϊκό μέχρι το τέλος της σεζόν. Τον Φλεβάρη του 2019 κατέκτησε το Κύπελλο Ελλάδας στον τελικό απέναντι στον ΠΑΟΚ με σκορ 79-73 που έγινε στο Κλειστό "Δυο Αοράκια" στο Ηράκλειο Κρήτης. Τον Ιούνιο του 2019 κατέκτησε το πρώτο του πρωτάθλημα με τα πράσινα νικώντας τον Προμηθέα Πατρών με 3-0 στη σειρά των τελικών. Στην Ευρωλίγκα έπαιξε σε 15 αγώνες και αποκλείστηκε στα προημιτελικά από την Ρεάλ Μαδρίτης.

### [[ΚΚ Μπούντουτσνοστ Ποντγκόριτσα|Μπούντουτσνοστ]]
Στις 18 Νοεμβρίου 2019, ανακοινώθηκε από τη Μπούντουτσνοστ του Μαυροβουνίου. Με τη φανέλα της ομάδας από το Μαυροβούνιο πετύχαινε ανά ματς 9,1 πόντους σε 13 παιχνίδια στην Αδριατική λίγκα, ενώ 16,5 μέσο όρο είχε σε δύο συμμετοχές στο Γιούροκαπ.

### [[Τόφας]]
Στις 20 Ιουλίου 2020, ανακοινώθηκε από την τουρκική Τόφας. Στις 10 Δεκεμβρίου 2020, αποχώρησε ξαφνικά από την τούρκικη ομάδα. Ο Αμερικανός γκαρντ πρόλαβε να αγωνιστεί οκτώ φορές στο πρωτάθλημα και μέτρησε 18,8 πόντους με 42% από το τρίποντο, 4 ασίστ, 3,3 ριμπάουντ και 1,4 κλεψίματα, ενώ 16,5 πόντους είχε ανά παιχνίδι σε δύο εμφανίσεις στο BCL.

### [[ΚΜ Γκραν Κανάρια|Γκραν Κανάρια]]
Τον Δεκέμβριο του 2020, ανακοινώθηκε από την ισπανική Γκραν Κανάρια. Σε 16 αγώνες στο Πρωτάθλημα Ισπανίας, είχε κατά μέσο όρο 11,9 πόντους, 1,6 ριμπάουντ και 1,9 ασίστ, ενώ στο Γιούροκαπ μέτρησε αντίστοιχα 7,7 πόντους, 1,8 ριμπάουντ και 1,6 ασίστ.

### [[Χαπόελ Ιερουσαλήμ Μ.Κ.|Χαπόελ Ιερουσαλήμ]]
Στις 25 Αυγούστου 2021, ανακοινώθηκε από την Χαπόελ Ιερουσαλήμ.

### [[Μπάσκετ Σαραγόσα|Σαραγόσα]]
Στις 19 Μαρτίου 2022, επέστρεψε στην Ισπανία για λογαριασμό αυτή τη φορά της Σαραγόσα.

## Στατιστικά NBA

|-
| style="text-align:left;"|2014-2015
| style="text-align:left;"| Μινεσότα Τίμπεργουλβς
| 4 || 0 || 18.0 || .350 || .308 || **1.000** || 1.5 || 1.0 || **.8** || .0 || 5.5
|-
| style="text-align:left;"|2015-2016
| style="text-align:left;"| Ντένβερ Νάγκετς
| 8 || 0 || 10.3 || .381 || .235 || .875 || .8 || .4 || .3 || .0 || 3.4
|-
| style="text-align:left;"|2015-2016
| style="text-align:left;"| Μπρούκλιν Νετς
| 23 || 0 || 23.2 || **.462** || .361 || .898 || 2.2 || 1.1 || .4 || .1 || 13.8
|-
| style="text-align:left;"|2016-2017
| style="text-align:left;"| Μπρούκλιν Νετς
| **70** || **24** || **25.1** || .415 || .341 || .843 || **4.0** || **2.2** || .6 || .1 || 13.1
|-
| style="text-align:left;"|2017-2018
| style="text-align:left;"| Μπρούκλιν Νετς
| 16 || 0 || 11.4 || .291 || .262 || .947 || 2.2 || .9 || .1 || .1 || 4.9
|-
| style="text-align:left;"|2017-2018
| style="text-align:left;"| Μιλγουόκι Μπακς
| 23 || 0 || 8.9 || .378 || .283 || .947 || 1.1 || .7 || .2 || .0 || 4.0
|-
| style="text-align:left;"|2017-2018
| style="text-align:left;"| Λος Άντζελες Κλίπερς
| 4 || 0 || 9.5 || .389 || **.429 ** || **1.000** || .5 || .8 || .0 || .0 || 4.8
|-
| style="text-align:left;"|2017-2018
| style="text-align:left;"| Σικάγο Μπουλς
| 9 || 1 || 23.8 || .439 || .396 || .813 || 2.8 || 1.4 || .7 || **.3** || **15.4**
|- class="sortbottom"
| style="text-align:center;" colspan="2"| Καριέρα
| 157 || 25 || 19.6 || .413 || .335 || .862 || **2.7** || 1.5 || .5 || .1 ||**10.3**

## Παραπομπές


## Εξωτερικοί σύνδεσμοι

* Sean Kilpatrick at gobearcats.com

Κατηγορία:Αμερικανοί καλαθοσφαιριστές
Κατηγορία:Σούτινγκ γκαρντ
Κατηγορία:Καλαθοσφαιριστές Γκόλντεν Στέιτ Ουόριορς
Κατηγορία:Καλαθοσφαιριστές Ντέλαγουερ 87ερς
Κατηγορία:Καλαθοσφαιριστές Σάντα Κρουζ Ουόριορς
Κατηγορία:Καλαθοσφαιριστές Μινεσότα Τίμπεργουλβς
Κατηγορία:Καλαθοσφαιριστές Ντένβερ Νάγκετς
Κατηγορία:Καλαθοσφαιριστές Μπρούκλιν Νετς
Κατηγορία:Καλαθοσφαιριστές Μιλγουόκι Μπακς
Κατηγορία:Καλαθοσφαιριστές Λος Άντζελες Κλίπερς
Κατηγορία:Καλαθοσφαιριστές Σικάγο Μπουλς
Κατηγορία:Καλαθοσφαιριστές του NBA
Κατηγορία:Καλαθοσφαιριστές Παναθηναϊκού
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Τόφας
Κατηγορία:Καλαθοσφαιριστές Πρωταθλήματος Τουρκίας
Κατηγορία:Καλαθοσφαιριστές τουρκικών συλλόγων
Κατηγορία:Καλαθοσφαιριστές Γκραν Κανάρια
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές ισπανικών συλλόγων